પરિવારમાં કોરોનાને લઇ દિલ્હી કેપિટલ્સનો આ દિગ્ગજ સ્પિનર ટુર્નામેન્ટમાંથી બહાર – Fact Finder News
ભારતમાં કોરોનાનો કહેર..
આ દરમિયાન દેશમાં આઇપીએલ 2021નું પણ આયોજન કરવામાં આવી રહ્યું છે
હવે સ્પિનર ​​રવિચંદ્રન અશ્વિને આ વર્ષે આઈપીએલમાંથી બ્રેક લેવાનો નિર્ણય લીધો છે
દિલ્હી કેપિટલ્સ (Delhi Capitals) ના સ્પિનર રવિચંદ્રન અશ્વિને એલાન કર્યુ છે કે, તે આઇપીએલ 2021 ની હાલની સિઝનમાં થી બ્રેક લઇ રહ્યો છે. કારણ કે તે પોતાના પરિવારને સપોર્ટ કરવા માંગે છે. જે હાલમાં કોરોના વાયરસની મહામારીને લઇને લડાઇ લડી રહ્યો છે. અશ્વિનએ આઇપીએલ 2021 માં અંતિમ મેચ રવિવારે રાતે સનરાઇઝર્સ હૈદરાબાદ (Sunrisers Hyderabad) સામે રમી હતી. ત્યાર બાદ તેણે ટ્વીટર ના માધ્યમ થી બ્રેક લેવાની ઘોષણાં કરી.
રવિચંદ્રન અશ્વિને બીજા દિવસે દિલ્હી કેપિટલ્સ અને સનરાઇઝર્સ હૈદરાબાદની મેચ ખતમ થયા બાદ ટ્વિટ કરી હતી. અશ્વિને લખ્યું, 'હું આવતી કાલથી આ વર્ષની આઈપીએલમાંથી બ્રેક લઈ રહ્યો છું. મારો પરિવાર હાલમાં કોરોના સામે લડી રહ્યો છે અને હું તેમનો સાથ આપવા માંગુ છું. જો બધું બરાબર થઈ જશે તો હું પાછો આવીને રમીશ. આભાર.
આ ટ્વીટને લઇને દિલ્હી કેપિટલ્સે પણ એક ટ્વીટ કર્યુ હતુ કે, આ મુશ્કેલ સમયમાં અમે આપને પુરુ સમર્થન કરીએ છીએ આર અશ્વિન. દિલ્હી કેપિટલ્સ આપ અને આપનુ પરિવાર તેમજ તમામ તાકાત અને પ્રાર્થનાઓ મોકલી છે, જોકે આર અશ્વિન એ એ વાતનો ખુલાસો નહોતો કર્યો કે તેમના પરિવારમાંથી કોણ કોરોના વાયરસ સંક્રમિત છે.
આઈપીએલ શરૂ થાય તે પહેલાં જ કોરોનાનો કહેર વધી ગયો હતો. પ્રથમ મેચ પહેલાં કેટલાક ખેલાડીઓ, સપોર્ટ સ્ટાફ, ગ્રાઉન્ડ સ્ટાફ કોરોના સંક્રમિત થયા હતા. જોકે, બધા પોતપોતાના બાયોબબલમાં હતા. દિલ્હી કેપિટલ્સનો અક્ષર પટેલ પણ કોરોના પોઝિટિવ થયો હતો, તે થોડાં દિવસ પહેલાં જ ટીમમાં જોડાયો હતો અને મેચ રમી હતી.